ΤΥΠΟΙ+ΠΛΗΡΟΦΟΡΙΑΚΩΝ+ΣΥΣΤΗΜΑΤΩΝ

=**Τύποι Πληροφοριακών Συστημάτων**=

Για να διευκολυνθεί η μελέτη των πληροφοριακών συστημάτων(ΠΣ) έχουν προταθεί διάφοροι τρόποι κατηγοριοποίησής τους. Οι κυριότεροι είναι ανάλογα με :
 * το υποσύστημα το οποίο υποστηρίζουν.
 * την επιχειρηματική δραστηριότητα που υποστηρίζουν.
 * το είδος της υποστήριξης που παρέχουν.
 * ανάλογα με την αρχιτεκτονική τους.

Οι οργανισμού αποτελούνται από μικρότερες οντότητες (υποσυστήματα) όπως για παράδειγμα από διευθύνσεις, τμήματα ή ομάδες. Οι περισσότεροι οργανισμοί έχουν τμήμα προσωπικού, τμήμα παραγωγής, λογιστικό τμήμα κλπ. Κάθε ένα από τα τμήματα αυτά αναφέρει σε μια προϊσταμένη αρχή. Η πλειονότητα των οργανισμών σήμερα είναι δομημένη σύμφωνα με τον τρόπο αυτό (που είναι γνωστός ως ιεραρχική δομή). Ένας τρόπος οργάνωσης των ΠΣ είναι να δομηθούν σύμφωνα με την ιεραρχική δομή του οργανισμού. Έτσι, μπορεί να δημιουργηθούν ΠΣ για διευθύνσεις , τμήματα, ομάδες ή ακόμη για συγκεκριμένους εργαζόμενους.